Clotilde Armand ar fi oferit spațiile din centrul capitalei unui ONG. Dan Podaru, politicianul care a făcut sesizarea, susține că organizația neguvernamentală acționează ca o agenție de publicitate. Printre altele, bărbatul o acuză pe primăriță de abuz în serviciu, delapidare și grup infracțional.
Dan Podaru spune că cele două imobile nu puteau fi cedate gratuit fără ca bugetul local să fie afectat. Pentru închirierea sau schimbarea destinației spațiilor trebuia cerut acordul Consiliului Local al Sectorului 1, cât și cel al Consiliului General al Capitalei, demersuri pe care Clotilde Armand nu le-ar fi făcut.